Hernán Cortés

Hernán Cortés esseva un conquisitor espaniol. Ille nasceva in Medellín in Extremadura, Espania, in 1485 e moriva in Castilleja de la Cuesta le 2 de decembre 1547.

Hernán Cortés esseva un conquisitor, qui con alcun centos espanioles e plure milles mesoamericanos conquireva Mexico pro Espania e destrueva Tenochtitlán, le capital del aztecas e le sede de un del imperios le plus grande in Mesoamerica. Ille dissolveva le imperio azteca sub imperator Moctezuma II e le successor, Cuahtemoc, e aperiva le via pro le establimento del potentia colonial espaniol sur le continente american.

Le Mar de Cortés ha essite nominate secundo ille.

Filio del nobile Martín Cortés e de Catalina Pizarro Altamirano, per su linea maternal ille esseva cosino secunde de Francisco Pizarro, qui postea conquireva le imperio inca (non a confunder con le altere Francisco Pizarro, qui se univa a Cortés in le conquesta del aztecas).

In 1519, ille partiva pro le conquesta de Mexico, destrueva le imperio azteca (1521) e deveniva governator general del Nove Espania (1522). Ille retornava a Espania in 1540.

Cortes, Hernan